පසුව ඊට එරෙහිව ගෝඨාභය රාජපක්ෂ අභියාචනාධිකරණයට ප්‍රතිශෝධිත පෙත්සමක් ද ඉදිරිපත් කළ අතර  එය විභාගයට නොගෙනම අභියාචනාධිකරණය ප්‍රතික්ෂේප කළේ මෙම පෙත්සම විභාග කිරීමට තමන්ට බලයක් නොමැති බව ප්‍රකාශ කරමින්.එම අභියාචනාධිකරණ නියෝගය අභියෝගයට ලක් කරමින් ගෝඨාභය රාජපක්ෂ විශේෂ අභියාචනා පෙත්සමක් ශ්‍රේෂ්ඨාධිකරණයට ගොනු කළ අතර එය පසුගිය ජූලි මස 25 වනදා කැදවූ අවස්ථාවේදී අද දක්වා බල පැවැත්වෙන පරිදි මෙම නඩුව විභාග කිරීම වලක්වාලමින් ත්‍රිපුද්ගල විශේෂ මහාධිකරණයට අතුරු තහනමක් නිකුත් කෙරුණා.මීට පෙර ත්‍රිපුද්ගල විශේෂ මහාධිකරණය හමුවේ විභාග වන මෙම නඩුවේ චෝදනා පෙළ ගැස්මට එරෙහිව හිටපු ආරක්ෂක ලේකම්වරයා ශ්‍රේෂ්ඨාධිකරණයට පෙත්සමක් ද ඉදිරිපත් කළ අතර එය පසුගිය මස 11 වනදා පංච පුද්ගල විනිසුරු මඩුල්ලක් හමුවේ සලකා බැලූණා.